**Otázky/Témy na diskusiu**

*Požiadavky na systém*

1. Sú zrozumiteľné všetky požiadavky kladené na benefitný systém Cafetéria? Ak nie, ktorá konkrétna požiadavka verejného obstarávateľa nie je pre Vás dostatočne zrozumiteľná a z akého dôvodu? Ako ju navrhujete upraviť, stanoviť aby bola zrozumiteľná?

2. Sú podľa Vás technické požiadavky verejného obstarávateľa dostatočne definované? Ak nie, ktorá konkrétna technická požiadavka nie je dostatočne definovaná a prečo? Ako ju navrhujete upraviť, stanoviť tak, aby bola dostatočne definovaná?

3. Identifikovali ste nejakú skutočnosť v dostupných materiáloch k benefitnému systému Cafetéria, ktorá by Vám bránila v účasti v plánovanej súťaži alebo túto účasť sťažila? Ak áno, uveďte nám prosím túto skutočnosť, ku ktorej časti v materiáloch prislúcha resp. má súvzťažnosť a tiež prosím, ako ju navrhujete zmeniť, a to tak, aby Vám už nebránila v účasti v plánovanej súťaži alebo aby Vám už nesťažovala účasť v plánovanej súťaži

*Doplňujúce otázky/dopyty:*

1.Poskytujete služby pre spoločnosti s počtom zamestnancov nad 500 zamestnancov na Slovensku?

2. Máte rovnocenných zmluvných partnerov/poskytovateľov služieb rovnomerne rozložených po celom Slovensku (Nové Zámky, Banská Bystrica, Žilina, Kremnica, Košice, Poprad)?

3. Zhruba koľko máte zmluvných poskytovateľov služieb na Slovensku?

4. Do akej kategórie služieb Vaši zmluvný poskytovatelia spadajú (Wellness, voľný čas ...)?

5. Dá sa objednať služba aj v zahraničí?

6. Ako sa realizuje platba za službu v iných menách ako je euro?

7. Poskytnite nám prosím ceny/cenníky služieb za poskytnutie celého benefitného systému „Cafetérie“ a ceny mesačných poplatkov (paušálu) za správu benefitného systému.

8. Poskytnite nám prosím cenu hodinovej sadzby za konzultáciu a realizáciu, implementáciu prípadných nových požiadaviek na už poskytnutý benefitný systém.